钦定古今图书集成/明伦汇编/闺媛典/第033卷 > 陈瞿福妻郭氏
## 钦定古今图书集成/明伦汇编/闺媛典/第033卷 > 陈瞿福妻郭氏

按《东阳县志》：郭氏，名淳，陈瞿福妻。姑羊患疫，疠且殆，
医者束手，主人强之曰：“惟天乃可。”主人曰：“何谓也？”医曰：“有孝子慈孙，爱其父母之甚，诚感天地，而疾或可
痊，吾无他剂矣。”郭闻言，夜焚香祷天，愿减己寿以益
姑，割左臂肉以进。是夜，见彩云环其室，若神临然。姑
疾不三日瘳。时郭年十九，成化七年八月也。